Mel.:  En  dejlig  ung  Ridder. 


I®  en  Gang,  da  som  Student  han  i Bøgerne  hang, 
Han  af  og  til  dog  bort  sig  fra  Lærdommen  svang. 
Ham  Ungdommens  Længsler  og  Solen  lokked  did, 
Hvor  han  fandt  Liv  og  Glæde  og  glemte  sit  Slid. 

Og  axled  han  sit  Skind  og  drog  til  Frederis, 

Hos  Trolles  var  en  hjertelig  Modtagelse  ham  vis. 

Saa  sang  han  og  spillede  og  spillede  og  sang, 

Og  Livsglæden  frem  gjennem  Tonerne  klang. 

Med  gamle  og  med  unge  han  fik  en  Passiar, 

De  unge  Damer  fandt  ham  opmærksom  og  rar. 

Se  saadan  gik  det  ofte,  og  længe  gik  det  godt, 

Og  hver  Gang  drog  han  hjem  med  forfrisket  »Pergamot«. 

Men  saa  en  Gang,  da  atter  han  kom  til  Kjøbenhavn, 
Var  noget  bleven  borte,  han  følte  et  Savn. 

Ja  Hovedet  det  havde  han,  men  Hjertet  det  var  væk, 
Han  havde  tabt  det  ovre  ved  Odense  Bæk. 


Imidlertid  han  hjalp  sig  med  Hovedet  en  Tid, 

Han  læste  til  Examen  med  temmelig  Flid; 

Men  da  saa  den  var  ovre,  kom  Savnet  flux  igjen, 
Som  for  havde  smertet  den  lærde  Ungersvend. 

Nu  var  han  bleven  Mand  og  St.  Lucii  Præst, 

Og  Præsten  bør  have  et  Hjerte  under  Vest; 

Hans  havde  Olga  taget,  men  da  saa  kjønt  han  bad, 
Hun  gav  ham  sit  eget  saa  frejdig  og  saa  glad. 

I Dag  hos  »Vor  Frue  i Dalum«  er  der  Fest, 

Og  Venner  og  Slægtninge  buden  er  til  Gjæst. 

Nu  fæster  Hr.  Axel  skjøn  Olga  som  sin  Brud, 

For  hun  er  saa  ung  og  saa  yndig  ser  hun  ud. 

